КОМИ РЕСПУБЛИКАСА ОЛАНПАС

**«Коми Республикаын коррупциялы паныд удж йылысь» Коми Республикаса Оланпасö вежсьöмъяс пыртöм да «Коми Республикаса правовöй актъяс да налöн балаяс серти коррупциялы паныд экспертиза йылысь» Коми Республикаса Оланпас вынтöмöн лыддьöм йылысь**

Примитöма Коми Республикаса

Государственнöй Сöветöн 2009 вося сентябр 24 лунö

**1 статья.** Пыртны «Коми Республикаын коррупциялы паныд удж йылысь» Коми Республикаса Оланпасö (Коми Республикаса государственнöй власьт органъяслöн индöд-тшöктöмъяс, 2008, 9 №, 405 ст.; 2009, 12 №, 200 ст.) татшöм вежсьöмъяс:

1. 2 статьяса 7 пункт киритны.

2. 41 статьяса 2 пункт гижны тадзи:

«2) Коми Республикаса нормативнöй правовöй актъяс да Коми Республикаса нормативнöй правовöй акт балаяс, муниципальнöй нормативнöй правовöй актъяс да муниципальнöй нормативнöй правовöй акт балаяс серти коррупциялы паныд экспертиза;».

3. 8 статья гижны тадзи:

**«8 статья. Коррупциялы паныд экспертиза**

Коми Республикаса нормативнöй правовöй актъяс (Коми Республикаса нормативнöй правовöй акт балаяс), муниципальнöй нормативнöй правовöй актъяс (муниципальнöй нормативнöй правовöй акт балаяс) серти коррупциялы паныд экспертиза нуöдсьö «Нормативнöй правовöй актъяс да нормативнöй правовöй акт балаяс серти коррупциялы паныд экспертиза йылысь» Федеральнöй оланпас серти Коми Республикаса государственнöй власьт лöсялана органъяслöн, Коми Республикаса государственннöй органъяслöн, меставывса асвеськöдлан органъяслöн нормативнöй правовöй актъясöн урчитöм пöрадок серти да Россия Федерацияса Правительствоöн урчитöм методика серти.».

**2 статья.** Лыддьыны вынтöмöн «Коми Республикаса правовöй актъяс да налöн балаяс серти коррупциялы паныд экспертиза йылысь» 2009 во апрель 17 лунся 36-РЗ №-а Коми Республикаса Оланпас (Коми Республикаса государственнöй власьт органъяслöн индöд-тшöктöмъяс, 2009, 12 №, 199 ст.).

**3 статья.** Тайö Оланпасыс вынсялö сійöс официальнöя йöзöдан лунсянь.

Коми Республикаса Юралысьлы да Коми Республикаса Правительстволы лöсьöдны ассьыныс нормативнöй правовöй актъяссö тайö Оланпас серти.

Коми Республикаса Юралысь В.А.Торлопов

Сыктывкар

2009 вося сентябр 30 лун

84-РЗ №

|  |
| --- |
|  |

Исп. Кузнецова Н.А., 1 902 пас